**ЗДРАВСТВЕНИ ЦЕНТАР ВРАЊЕ**

**Број: 01-8193**

**Датум: 14.10.2021.године**

**Врање**

 На основу члана 7. до 9. Посебног колективног уговора за здравствене установе чији је оснивач Република Србија, аутономна покрајина и јединца локалне самоуправе („Сл.гласник РС“ бр. 96/19 и 58/20 Анекс I), Кадровског плана за Здравствени центар Врање бр.112-01-31/2020-02 од 09.04.2020.године и допуне истог бр. 112-01-31/2020-02 од 24.12.2020.године као и Одлуке  о потреби заснивања радног односа бр. 01-8192 од 14.10.2021. године, а у складу са Инструкцијом Министарства здравља РС бр. 120-01-151/2020-02 од 26.08.2021.године в.д.директора Здравственог центра Врање, расписује

**О Г Л А С**

за пријем у радни однос на **одређено** време са пуним радним временом за следећa раднa местa:

1. **Доктор медицине, 1 (један) извршилац** у Служби за пријем и збрињавање ургентних стања ОЈ Општа болница Здравственог центра Врање, ради замене одсутног радника који је привремено спречен за рад, а најкасније до 31.12.2021.године.

Услови: седми степен стручне спреме, завршен медицински факултет; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање из члана 28. тачка **2.13.3.** Секундарна здравствена заштита:

-превенира, дијагностикује и лечи болести, повреде и друге

физичке и менталне поремећаје коришћењем одговарајућих метода и техника, кроз примену принципа и процедура савремене медицине, о чему води прописану медицинску документацију, односно обавља послове у оквиру своје стручне спреме под надзором доктора медицине, специјалисте или субспецијалисте;

– спроводи здравствену заштиту становништва;

– учествује у унапређењу квалитета здравствене заштите;

– обавља консултације са другим здравственим радницима и здравственим сарадницима;

– планира, надзире и евалуира спровођење здравствене заштите;

– утврђује време и узрок смрти.

За свој рад одговоран је начелнику службе/одељења или шефу одсека.

2. **Доктор медицине, 1 (један) извршилац** у Служби за интерну медицину ОЈ Општа болница Здравственог центра Врање, ради замене одсутног радника који је привремено спречен за рад, а најкасније до 31.12.2021.године.

Услови: седми степен стручне спреме, завршен медицински факултет; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање из члана 28. тачка **2.1.10.** Секундарна здравствена заштита:

-превенира, дијагностикује и лечи болести, повреде и друге

физичке и менталне поремећаје коришћењем одговарајућих метода и техника, кроз примену принципа и процедура савремене медицине, о чему води прописану медицинску документацију, односно обавља послове у оквиру своје стручне спреме под надзором доктора медицине, специјалисте или субспецијалисте;

– спроводи здравствену заштиту становништва;

– учествује у унапређењу квалитета здравствене заштите;

– обавља консултације са другим здравственим радницима и здравственим сарадницима;

– планира, надзире и евалуира спровођење здравствене заштите;

– утврђује време и узрок смрти.

За свој рад одговоран је начелнику службе/одељења или шефу одсека.

**3. Доктор медицине изабрани лекар за одрасле, 1 (један) извршилац** у Служби за здравствену заштиту радника ОЈ Дом здравља Здравственог центра Врање, ради замене одсутног радника који је привремено спречен за рад, а најкасније до 31.12.2021.године.

Услови: седми степен стручне спреме, завршен медицински факултет; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање из члана 28. тачка **1.1.4.7.** Примарна здравствена заштита:

- превенира, дијагностикује и лечи болести, повреде и друге физичке и менталне поремећаје коришћењем специјализованих метода и техника, кроз примену принципа и процедура савремене медицине, о чему води прописану медицинску документацију;

- организује и спроводи мере на очувању и унапређењу здравља појединца и породице, ради на откривању и сузбијању фактора ризика за настанак болести, прати здравствено стање становништва на свом подручју и осигурава податке за потребе здравствене статистике, утврђује ризике за здравље, предлаже и спроводи мере за њихово отклањање, спроводи здраствено - васпитне активности и остварује сарадњу са кључним појединцима и организацијама у заједници;

- организује и спроводи прописане систематске, циљане и скрининг прегледе;

- обавља послове дијагностике за коју је специјализован, о чему сачињава специјалистички извештај;

- обавља прегледе и упућује на даљу дијагностику и прегледе,одређује начин и врсту лечења, прати ток лечења и усклађује мишљење и предлоге за наставак лечења,одређује врсту и дужину кућног лечења и прати његово спровођење, одређује дужину привремене спречености за рад због болести или повреде;

- прописује лекове и медицинска средства, као и медицинско - техничка помагала;

- даје оцену о здравственом стању и упућује на оцену радне способности;

- спроводи здравствену заштиту одређених категорија становништва

- учествује у унапређењу квалитета здравствене заштите;

- обавља консултације са другим здравственим радницима и здравственим сарадницима;

- планира, надзире и евалуира спровођење здравствене заштите;

За свој рад одговоран је Управник Дома Здравља Врање и директору Здравственог центра Врање

4. **Доктор медицине у хитној медицинској помоћи, 1 (један) извршилац** у Служби за ХМП са санитетским превозом ОЈ Дом здравља Здравственог центра Врање, ради замене одсутног радника који је привремено спречен за рад, а најкасније до 31.12.2021.године.

Услови: седми степен стручне спреме, завршен медицински факултет; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање из члана 28. тачка **1.1.8.4.** Примарна здравствена заштита:

Превенира, дијагносстановништва на свом подручју и осигурава податке за потребе здравствене статистике, утврђује ризике за здравље, предлаже и спроводи мере за њихово отклањање, спроводи здравствено - васпитне активности и остварује сарадњу са кључним појединцима и организацијама у заједници;

– учествује у посебним програмима (вакцинација, мере у току епидемија и масовних несрећа, мере за рано откривање болести);

– обавља прегледе и упућује на даљу дијагностику и специјалистичке прегледе, одређује начин и врсту лечења, прати ток лечења и усклађује мишљење и предлоге за наставак лечења, одређује врсту и дужину кућног лечења и прати његово спровођење, одређује дужину привремене спречености за рад због болести или повреде;

– даје оцену о здравственом стању и упућује на оцену радне способности, иде у кућне посете у оквиру теренског рада

– збрињава пацијенте на месту повређивања, односно нагло насталог обољења, којима је неопходно указивање хитне медицинске помоћи, по потреби прати пацијента у хитном санитетском транспорту до одговарајуће здравствене установе;

– учествује у унапређењу квалитета здравствене заштите;

– обавља консултације са другим здравственим радницима и здравственим сарадницима;

– планира, надзире и евалуира спровођење здравствене заштите;

– утврђује време и узрок смрти;

1. **Медицинска сестра/техничар на осталим болничким одељењима, 1 (један) извршилац** у Слзжби за интерну медицину ОЈ Општа болница Здравственог центра Врање, ради замене привремено одсутног радника до његовог повраткана рад са боловања.

Услови: четврти стручне спреме, завршена медицинска школа; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање из члана 28. тачка **2.1.13.** Секундарна здравствена заштита:

Планира и пружа услуге процеса здравствене неге и подршке пацијентима у складу са праксом и стандардима савремене здравствене неге, о чему води прописану медицинску документацију;

-обавља сложене медицинске мере код болесника у поступку неге, терапије, дијагностике и рехабилитације;примењује прописану терапију и контролише узимање лекова;врши припрему болесника и асистира лекару при интервенцијама;учествује у пријему болесника, визити, посматра пацијента и обавештава лекара о стању пацијента;прати опште стање пацијента, мери и евидентира виталне функције и друге показатеље;припрема простор, медицинску опрему, инструменте и материјал за рад;спроводи мере за спречавање интрахоспиталних инфекција;

учествује у набавци потребног материјала;одлаже и уклања медицински отпад на прописани начин; припрема и прати пацијенте приликом специјалистичко-консултативних и других прегледа;

прикупља материјал за лабораторијске и друге анализе; стара се о хигијенско-техничкој исправности просторија службе, води бригу о исправности медицинске опреме на одељењу и стара се о стерилности инструмената;

спроводи личну и општу хигијену пацијената;

стара се о исхрани пацијената; припрема пацијента за пријем посета и отпуста са одељења; стара се о спровођењу кућног реда;

 обавља послове у амбуланти, води протокол лекара, амбулантни протокол и сл; сарађује и координира са другим здравственим радницима, преноси искуства на млађе сестре и уводи у рад приправнике и новопримљене сестре; ради на свом стручном усавршавању;

ради на здравственом васпитању и подизању здравствене културе становништва, ради на унапредјењу и афирмацији одељења и запослених; одговоран је за средства са којима рукује, за уредност, тачност и за квалитет послова из делокруга свога рада; одговоран је за правилно и уредно вођење медицинске документације; обавља административне послове; уредно води књигу примопредаје и исту потписује приликом примопредаје; пружа стручну пратњу приликом транспорта пацијента у здравствену установу вишег нивоа; придржава се мера заштите на раду.

Обавља и друге послове који су сродни са предвиђеним пословима.

 За свој рад одговоран је начелнику службе, главној сестри службе, главној сестриОЈ Опште болнице Врање и главној сестри ЗЦ Врање.

1. **Домар/мајстор домар/водоинсталатер, 1 (један) извршилац** у Служби за техничке, помоћне и друге сличне послове – одсек за одржавање опреме и уређаја, ради замене привремено одсутног радника до његовог повраткана рад са боловања.

Услови: средње образовање;

***Опис послова:***према измени и допуни правилника о организацији  и  систематизацији послова Здравственог центра Врање из члана 28. тачка **3.3.21.**:

обавља прегледе објекта, врши контролу исправности инсталација, противпожарних система, уређаја, опреме, апарата и средстава према плану одржавања;

 – обавља водоинсталатерске као и друге радове одржавања и поправки;

– припрема објекте, опрему и инсталације за рад;

 – обавештава надлежне службе о уоченим неправилностима у објекту или већим кваровима на системима и инсталацијама;

 – пушта опрему или постројења у оперативни рад и зауставља на крају оперативног рада или у случају поремећаја или квара;

– прати параметре рада и подешава опрему и постројење;

 – рукује постројењима у котларници; – води евиденцију о кваровима и извршеним поправкама.

**Заинтересовани кандидати за радна места под бројем 1, 2, 3, 4 и 5 подносе:**

* Пријаву на оглас са кратком пословном биографијом и контакт телефоном
* Фотокопију личне карте или очитане податке са личне карте, уколико је чипована
* Фотокопију дипломе
* Фотокопију уверења о положеном стручном испиту
* Фотокопију важеће лиценце
* Фотокопију извода из матичне књиге венчаних (уколико је презиме кандидата различито на дипломи и лиценци или на неком од приложених докумената)

**Заинтересовани кандидати за радно место под бројем 6 подносе:**

* Пријаву на оглас са кратком пословном биографијом и контакт телефоном
* Фотокопију личне карте или очитане податке са личне карте, уколико је чипована
* Фотокопију дипломе
* Фотокопију извода из матичне књиге венчаних (уколико је презиме кандидата различито на дипломи и лиценци или на неком од приложених докумената)

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

Рок за подношење пријава је **8 дана** од дана објављивања на web страници Министарства здравља Републике Србије.

 Кандидати који се благовремено јаве на оглас са потпуном конкурсном документацијом и који испуњавају услове огласа могу бити позвани на разговор, ради пружања додатних информација, које могу бити важне за доношење одлуке за пријем у радни однос.

Изабрани кандидати пре заснивања радног односа дужни су да доставе лекарско уверење као доказ о здравственој способности за послове за које се заснива радни однос, као и оверену документацију.

Кандидатима који не буду изабрани доставља се одлука о избору кадидата, на адресу коју буду приложили у пријави. **Конкурсна документација се не враћа.**

Избор кандидата вршиће се у складу са чл. 6 и 7. Правилника о процедури заснивања радног односа у Здравственом центру Врање број 02-5308/5 од 23.10.2018.године.

 Коначну одлуку о избору кандидата доноси директор Здравственог центра Врање.

Неисправне и неблаговремене пријаве неће се разматрати.

Пријаву доставити у затвореној коверти са назнаком **„ОГЛАС БРОЈ 47"**

у писарници, на адресу:

**Здравствени центар Врање**

**Јована Јанковића Лунге бр.1**

**17500 Врање**

   **В.Д. ДИРЕКТОРА**

 **ЗДРАВСТВЕНОГ ЦЕНТРА ВРАЊЕ**

 **Др Саша Ђорђевић**